# Univerzitet u Beogradu

# Fakultet organizacionih nauka

## Prvi domaći zadatak PHP-MySQL-AJAX iz predmeta Internet tehnologije

Jovana Čordar

66-2017

### Opis aplikacije

Aplikacija H&H služi za zakazivanje pregleda u bolnici, omogućava unos, brisanje, izmenu i uvid u kartone pacijenata i profila doktora, kao i zakazivanje i uvidu u preglede.

Sajt se sastoji iz četiri stranice:

* indeks.html – početna stranica, sadrži naslov, navbar kako bi se omogućilo korisniku da se kreće kroz aplikaciju i footer na kojem se nalaze osnovni podaci o bolnici H&H.
* pacijenti.html – služi za prikaz, izmenu i brisanje postojećih kartona pacijenata i dodavanje novih. Prilikom učitavanja stranice šalje se GET zahtev za svim postojećim kartonima pacijenata, koji se smeštaju u tabelu kada pristignu. Sva polja u tabeli je moguće menjati, a kada se klikne na dugme *Izmeni* šalje se POST zahtev za izmenu tog kartona pacijenta. Klikom na dugme *Sačuvaj* šalje se POST zahtev za dodavanjem novog kartona pacijenta, čiji su podaci uneti na formi, u bazu. Pre nego što se unese novi karton pacijenta, prvo se vrši provera validnosti svih podataka. Klikom na dugme *Obriši* šalje se POST zahtev za brisanjem kartona pacijenta iz baze. Nakon svakog POST zahteva, ponovo se učitava tabela kartona pacijenata, odnosno GET zahtev.
* doktori.html - služi za prikaz, izmenu i brisanje postojećih profila doktora i dodavanje novih. Prilikom učitavanja stranice šalje se GET zahtev za svim postojećim profilima doktora, koji se smeštaju u tabelu kada pristignu. Šalje još jedan GET zahtev kako bi se učitale sve kategorije doktora iz tabele KategorijaDoktora koje će se prikazati u padajućem meniju u tabeli, kao i u onom za unos novog profila doktora. Sva polja u tabeli je moguće menjati, a kada se klikne na dugme *Izmeni* šalje se POST zahtev za izmenu tog profila doktora. Klikom na dugme *Sačuvaj* šalje se POST zahtev za dodavanjem novog profila doktora, čiji su podaci uneti na formi, u bazu. Pre nego što se unese novi profil doktora, prvo se vrši provera validnosti svih podataka. Klikom na dugme *Obriši* šalje se POST zahtev za brisanjem profila doktora iz baze. Nakon svakog POST zahteva, ponovo se učitava tabela profila doktora, odnosno GET zahtev.
* pregledi.html – služi za zakazivanje novog pregleda, kao i za uvid u stare preglede gde se pretraga izvršava ili prema doktoru koji je izvršio pregled ili prema pacijentu koji je pregledan. Prilikom učitavanja stranice šalju se dva GET zahteva, jedan za učitavanje svih profila doktora, a drugi za učitavanje svih kartona pacijenata. Kada pristignu ovi podaci se smeštaju u odgovarajuće padajuće menije. Klikom na dugme *Sačuvaj* šalje se POST zahtev za dodavanjem dodavanjem novog pregleda, čiji se podaci nalaze na formi, u bazu. Pre nego što se ovaj zahtev pošalje, vrši se validnost svih unetih podataka za ovaj pregled. Ukoliko korisnik klikne na neki profil doktora iz padajućeg menija Doktori, tada se šalje GET zahtev za svim pregledima koje je ovaj doktor izvršio, podaci se smeštaju u tabelu kada pristignu. Ukoliko korisnik klikne na neki karton pacijenta iz padajućeg menija Pacijenti, tada se šalje GET zahtev za svim pregledima koje je taj pacijent imao, podaci se dodaju u tabelu kada pristignu.

- Za povezivanje sa serverom koriste se AJAX tehnologije implementirane u jQuery – ju.

Na serveru se nalaze četiri fajla:

* broker.php – služi za konekciju za bazom.
* pacijenti.php – služi za obradu zahteva vezanih za pacijente. Prilikom obrade GET zahteva poziva se broker da vrati podatke iz baze koje se, zatim, pakuju u JSON i kao takve šalju klijentu. Prilikom obrade UPDATE i INSERT poziva se broker, a kao odgovor šalje se poruka o tome da li je operacija uspešno izvršena.
* doktori.php -služi za obradu zahteva vezanih za doktore. Sam proces rada je gotovo identičan kao kod fajla pacijenti.php.
* pregledi.php – služi za obradu zahteva veznaih za preglede. Sam proces rada je gotovo identičan kao kod fajla pacijenti.php.